Risposta mogħtija mis-Sur Barrot f'isem il-Kummissjoni

(23 ta' Settembru 2008)

Skont l-informazzjoni li għandha l-Kummissjoni, il-karta tal-identità ta' Malta maħruġa lil ċittadini mhux Maltin hija mezz ta' identifikazzjoni ta' persuna skont il-Kapitolu 258 tal-Liġijiet ta' Malta (L-Att dwar il-Karta tal-Identità).

Il-karta tal-identità hija maħruġa b'mod obbligatorju lill-persuni kollha li jkunu għalqu l-erbatax-il sena u li jkunu ilhom jirresjedu Malta għal aktar minn sitt xhur.

Skont l-Artikolu 6A tal-istess Att, f'ċerti każi tista' tiżdied xi informazzjoni speċjali dwar il-validità tal-karta tal-identità Maltija għal skopijiet ta' vjaġġar, b'mod partikolari r-restrizzjoni fuq l-ivvjaġġar marbuta ma' xi deċiżjoni mill-awtoritajiet Maltin.

Skont id-Direttiva 2004/38/KE dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri Id-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, ĠU L 158, 30.4.2004 . , ċittadini tal-UE għandhom id-dritt li jħallu t-territorju ta' Stat Membru biex jivvjaġġaw lejn Stat Membru ieħor b'karta tal-identità jew passaport validi, it-tnejn li huma maħruġa mill-Istat Membru li tiegħu għandhom iċ-ċittadinanza.

L-istess jgħodd għal membri tal-familja li jkunu ġejjin minn pajjiżi terzi li jrid ikollhom passaport validu u viża tad-dħul valida, jekk dan ikun meħtieġ skont ir-Regolament tal-Kunsill (KE) Nru 539/2001 Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom waqt li jkunu qed jaqsmu l-fruntieri esterni u li ċ-ċittadini tagħhom huma eżentati minn dan l-obbligu ( ĠU L 81, 21.3.2001 ). .

Skont id-Direttiva 2004/38/KE, Stat Membru ospitanti jista' jitlob lil ċittadini tal-UE li jirreġistraw irwieħhom mal-awtoritajiet relevanti għal perjodi ta' residenza ta' aktar minn tliet xhur u joħorġilhom ċertifikat ta' residenza.

Il-membri tal-familja tagħhom minn pajjiżi terzi għandhom japplikaw għal karta ta' residenza.

Madankollu, id-Direttiva ma ddaħħalx obbligu li wieħed għandu jkollu karta tal-identità maħruġa mill-Istat Membru ospitanti.

Għalhekk, ċittadini tal-UE jew il-membri tal-familja tagħhom jista' jkollhom il-possibbiltà iżda mhux l-obbligu li jitolbu karta tal-identità Maltija meta jirresjedu f'Malta għal aktar minn tliet xhur.

Il-Kummissjoni se teżamina l-Att tal-Karta tal-Identità fi ħdan il-qafas tal-evalwazzjoni ġenerali kontinwa fejn tidħol il-konformità tal-liġi Maltija mad-Direttiva 2004/38/KE.

Madankollu, kif jistipula l-Artikolu 5(4) tad-Direttiva, meta ċittadin tal-UE, jew membru tal-familja tiegħu li ma jkunx ċittadin ta' Stat Membru, ma jkollux id-dokumenti meħtieġa għall-ivvjaġġar, jew, jekk ikun meħtieġ, il-viża meħtieġa, meta jippreżenta ruħu fil-fruntieri esterni tal-Unjoni, l-Istat Membru kkonċernat jista', qabel ma jibgħathom lura, jagħti lil dawn il-persuni kull opportunità raġjonevoli li jakkwistaw id-dokumenti meħtieġa jew li jinġibulhom fi żmien raġjonevoli jew li jikkorroboraw, jew jagħtu prova b'mezzi oħra li huma koperti mid-dritt tal-moviment ħieles (jiġifieri ċittadini tal-UE jridu jistabbilixxu l-identità u n-nazzjonalità tagħhom u l-identità tal-membri tal-familji tagħhom minn pajjiżi terzi u r-rabtiet ta' dawn ma' ċittadin tal-UE).

L-istess jgħodd f'każ li ċittadin tal-UE jew il-familja tiegħu jew tagħha jkun imwaqqaf mill-awtoritajiet tal-pulizija fi ħdan it-territorju tal-Istati Membri tal-Unjoni.

Għal dan l-iskop partikolari, il-karta tal-identità Maltija tista' tintuża anki f'każ li l-ħruġ tagħha mill-awtoritajiet Maltin jista' jkun f'kontradizzjoni mal-liġi tal-Komunità.

Dan kollu huwa bla ħsara għal penali li Stat Membru jista' jimponi fuq persuna li jinstab li ma jkollhiex fuqha karti u dokumenti jekk il-liġi nazzjonali tistabbilixxi dan l-obbligu.

Fl-aħħarnett, skont l-acquis ta' Schengen, ċittadini ta' pajjiżi terzi li jkunu qed jivvjaġġaw fi ħdan iż-żona ta' Schengen għandu jkollhom dokument validu tal-ivvjaġġar kif ukoll viża valida, jekk dan ikun mitlub skont ir-Regolament tal-Kunsill (KE) Nru 539/2001, ħlief meta jkollhom permess ta' residenza validu.

Għaldaqstant, ċittadini ta' pajjiżi terzi, li jkollhom il-karta tal-identità Maltija, ma jistgħux jivvjaġġaw fuq il-bażi ta' dan id-dokument fi ħdan iż-żona ta' Schengen peress li mhux dokument validu tal-ivvjaġġar.


Risposta mogħtija mis-Sur Barrot f'isem il-Kummissjoni

(23 ta' Settembru 2008)

Skont l-acquis ta' Schengen, terz miċ-ċittadini li jivvjaġġaw fiż-żona Schengen jinħtieġ li jissodisfaw ir-rekwiżiti kollha stipulati f'Artikolu 5 tar-Regolament (KE) Nru 562/2006 tal-Parlament u l-Kunsill tal-15 ta' Marzu 2006 li jistabbilixxi Kodiċi tal-Komunità dwar ir-regoli li jirregolaw iċ-ċaqliq tal-persuni bejn il-fruntieri (Kodiċi tal-Fruntieri ta' Schengen) ĠU L 105, 13.4.2006. .

Waħda mill-kundizzjonjiet tad-dħul hija li jkollok fil-pussess tiegħek dokument validu tas-safar u viża valida, f'każ li jkun hemm bżonnha skont Regolament tal-Kunsill (KE) Nru 539/2001 Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa ( ĠU L 81, 21.3.2001 ). , b'eċċezzjoni ta' meta persuna jkollha permess ta' residenza validu maħruġ minn Stat Membru ta' Schengen.

Skont Direttiva 2004/38/KE dwar id-dritt taċ-ċittadini tal-Unjoni u l-membri tal-familja tagħhom sabiex jiċċaqilqu u jirrisjedu liberament fi ħdan it-territorju tal-Istati Membri Id-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, ĠU L 158, 30.4.2004 . , iċ-ċittadini Ewropej għandhom id-dritt li jitilqu mit-territorju ta' Stat Membru sabiex jivvjaġġaw għal Stat Membru ieħor permezz ta' karta tal-identità jew passaport, it-tnejn maħruġa mill-Istat Membru tan-nazzjonalità tagħhom.

L-istess japplika għall-membri tal-familja ta' terzi li jinħtieġ li jkollhom passaport validu u viża tad-dħul valida, jekk rikjesti skont ir-Regolament tal-Kunsill (KE) Nru 539/2001.

Madanakollu, kif jistipula Artikolu 5(4), fejn ċittadin tal-UE, jew membru tal-familja tiegħu li mhuwiex ċittadin ta' Stat Membru, ma jkollux id-dokumenti tal-ivvjaġġar neċessarji jew, jekk rikjest, il-viża neċessarja, meta jippreżenta ruħu fuq il-fruntiera tal-Unjoni, l-Istat Membru kkonċernat għandu, qabel jibgħathom lura, jagħti lil dawn il-persuni kull opportunità raġonevoli sabiex jottjenu d-dokumenti neċessarji jew sabiex jinġibulhom fi żmien raġonevoli jew sabiex jikkonfermaw jew jippruvaw b'xi mezz ieħor li huma koperti bid-dritt taċ-ċaqliq ħieles (i.e. iċ-ċittadini tal-UE jridu jistabbilixxu l-identità u n-nazzjonalità u, il-familjari tagħhom li ġejjin minn pajjiż terz, l-identità u r-rabta familjari maċ-ċittadin tal-UE.

L-istess japplika jekk ċittadin tal-UE jew membru tal-familja tiegħu/tagħha jiġi mwaqqaf għal xi kontroll tal-pulizija fit-territorju ta' Stat Membru tal-Unjoni.

Il-benefiċjarji tad-dritt taċ-ċaqliq u r-residenza ħielsa jistgħu jużaw karti ta' identità jew passaporti skaduti jew liċenzja tas-sewqan valida sabiex tgħin sabiex jiġi verifikat li huma koperti mid-dritt taċ-ċaqliq ħieles iżda dawk id-dokumenti mhumiex dokumenti tal-ivvjaġġar validi u bħala prinċipju, waħidhom, mhux suppost ikunu biżżejjed sabiex inekwivokalment jistabbilixxu l-identità tagħhom, in-nazzjonalità tagħhom jew ir-rabta familjari tagħhom ma' xi ċittadin tal-UE.

Għandu jiġi nnutat illi minħabba li l-kamp tal-applikazzjoni tad-Direttiva huwa limitat għaċ-ċittadini tal-UE u l-membri tal-familja tagħhom minn pajjiżi terzi, il-flessibilità hawn fuq deskritta ma tapplikax għal ċittadini oħrajn ġejjin minn pajjiżi terzi.

Dan huwa mingħajr preġudizzju għal xi penalitajiet li xi Stat Membru jista' jimponi fuq xi persuna li ma jkollhiex fil-pussess tagħha karti jew dokumenti li l-liġi nazzjonali teżiġi.

Il-linji tal-ajru u l-operaturi tat-tragetti għandhom dritt li jagħmlu verifiki ta' l-identità tal-passiġġieri kollha bbażati fuq dokumenti validi tal-ivvjaġġar u fuq kull titjira u vjaġġ bit-tragett, u dan allura jinkludi wkoll titjiriet u vjaġġi bit-tragett fi ħdan Schengen, f'qafas kummerċjali għal raġunijiet ta' sigurtà jew identifikazzjoni.

Ir-rifjut ta' karta ta' identità skaduta jew liċenzja tas-sewqan valida minn xi ħadd mill-impjegati tagħhom ma jkunx qed imur kontra d-dritt Komunitarju.

Minkejja dawn ir-regoli Komunitarji hawn fuq imsemmija, xi Stati Membri huma marbuta bil-Ftehim Ewropew tal-Kunsill tal-Ewropa, dwar ir-Regolamenti li jirregolaw iċ-ċaqliq tal-persuni bejn Stati Membri tal-Kunsill tal-Ewropa, li jobbligahom illi jagħtu dritt ta' aċċess liċ-ċittadini Awstrijaċi, Belġjani, Franċiżi, Ġermaniżi, Lussemburgiżi, Portugiżi u Spanjoli li jkunu qegħdin jivvjaġġaw b'passaport skadut.


(23 ta' Settembru 2008)

Skont l-Acquis ta' Schengen, l-awtoritajiet tal-Istati Membri m'għandhomx il-permess li jwettqu kontrolli fil-fruntieri esklussivament għar-raġuni li l-persuna qiegħda taqsam il-fruntieri interni.

Madankollu, l-abolizzjoni tal-kontrolli fil-fruntieri interni ma taffettwax id-dritt tal-pulizija jew tal-awtoritajiet tal-ajruport li jwettqu kontrolli tal-identità sabiex jimpedixxu aċċess mhux awtorizzat għal żoni taħt sigurtà.

Barra minn hekk, dan ma jaffettwax id-dritt tal-kumpaniji tal-ajru sabiex jivverifikaw l-identità tal-passiġġier(a) bil-ħsieb li jassiguraw li hu/hi l-persuna indikata fuq il-biljett.

Għalhekk, jekk il-passiġġieri jiġu mitluba biex juru l-passaport tagħhom meta jidħlu fiż-żoni ta' tluq fil-każijiet imsemmija hawn fuq, dan m'għandux jitqies li hu kontradittorju mal-liġi tal-Komunità.


dwar l-abbozz ta' deċiżjoni tal-Kunsill dwar il-konklużjoni, f'isem il-Komunità Ewropea u l-Istati Membri tagħha, ta' Protokoll mal-Ftehima bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment ħieles ta' persuni, rigward il-parteċipazzjoni, bħala partijiet kontraenti, tar-Repubblika tal-Bulgarija u tar-Rumanija wara l-adeżjoni tagħhom mal-Unjoni Ewropea

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, minbarra fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(Dan it-tip ta' proċedura jiddependi mill-bażi legali proposta mill-Kummissjoni.)

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kunsens)

Il-Parlament Ewropew,

– wara li kkunsidra l-abbozz ta' deċiżjoni tal-Kunsill (9116/2008),

– wara li kkunsidra l-Protokoll mal-Ftehima bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment ħieles tal-persuni, rigward il-parteċipazzjoni, bħala partijiet kontraenti, tar-Repubblika tal-Bulgarija u tar-Rumanija, wara l-adeżjoni tagħhom ma' l-Unjoni Ewropea, (8689/08),

– wara li kkunsidra l-Protokoll mal-Ftehima bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment ħieles tal-persuni rigward il-parteċipazzjoni, bħala partijiet kontraenti, tar-Repubblika Ċeka, tar-Repubblika tal-Estonja, tar-Repubblika ta' Ċipru, tar-Repubblika tal-Latvja. tar-Repubblika tal-Litwanja, tar-Repubblika tal-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka wara l-adeżjoni tagħhom ma' l-Unjoni Ewropea

ĠU L 89, 28.3.2006, p.

– wara li kkunsidra l-Ftehima bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment ħieles ta' persuni

ĠU L 114, 30.4.2002, p.

– wara li kkunsidra t-talba għall-kunsens imressqa mill-Kunsill skond l-Artikolu 300(3), it-tieni subparagrafu, flimkien mal-Artikolu 300(2), l-ewwel subparagrafu, it-tieni sentenza u l-Artikolu 310 tat-Trattat KE ( C6-0209/2008 ),

– wara li kkunsidra l-Artikolu 6(2) ta' l-Att ta' Adeżjoni ta' l-2005,

– wara li kkunsidra l-Artikoli 75 u 83(7) tar-Regoli ta' Proċedura tiegħu,

– wara li kkunsidra r-rakkomandazzjoni tal-Kumitat għal-Libertajiet Ċivili, il-Ġustizzja u l-Intern ( A6-0343/2008 ),

Jagħti l-kunsens tiegħu għall-konklużjoni tal-Protokoll;

Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill, lill-Kummissjoni u lill-gvernijiet u l-parlamenti tal-Istati Membri u lill-Konfederazzjoni Żvizzera.

Ftehima bejn il-Komunità Ewropea u l-Istati Membri tagħha (il-Belġju, id-Danimarka, il-Ġermanja, il-Greċja, Spanja, Franza, l-Irlanda, l-Italja, il-Lussemburgu, l-Olanda, l-Awstrija, il-Portugall, il-Finlandja, l-Iżvezja, l-Ingilterra min-naħa l-waħda u l-Iżvizzera

L-Iżvizzera hija wieħed mill-membri fundaturi tal-Assoċjazzjoni Ewropea tal-Kummerċ Ħieles (EFTA), iżda mhix membru taz-Zona Ekonomika Ewropea (EEA).

Il-vot tagħha kontra l-adeżjoni ma' l-EEA wassal għal sensiela ta' Ftehimiet mal-Komunità Ewropea u ma' l-Istati Membri tagħha; min-naħa l-oħra, dwar il-moviment ħieles tal-persuni, ġiet iffirmata fil-21 ta' Ġunju 1999 u daħlet fis-seħħ fl-1 ta' Ġunju 2002

Mill-1 ta' Ġunju 2007, dawk il-ħaddiema mill-UE 15 u miż-żewġ Stati Membri żgħar il-ġodda Malta u Ċipru kif ukoll it-tliet pajjiżi tal-EFTA l-Iżlanda, in-Norveġja u l-Liechtenstein, kellhom aċċess illimitat għas-suq tax-xogħol Żvizzeru.

Jekk in-numru ta' immigranti jaqbeż il-medja tal-aħħar tliet snin b'10%, l-Iżvizzera tkun intitolata terġa' tintroduċi l-kwoti għal dawn s-17-il Stat Membru tal-UE wkoll; .

Wara l-adeżjoni tal-għaxar Stati Membri tal-UE l-ġodda (UE10) fl-1 ta' Mejju 2004, il-Ftehima ġiet emendata permezz ta' Protokoll u ġiet estiża għall-UE 10 (ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja).

Dan l-ewwel Protokoll mal-Ftehima kien iffirmat f'isem il-Komunità Ewropea u l-Istati Membri tagħha fis-26 ta' Ottubru 2004 u, wara referendum pożittiv fl-Iżvizzera dwar dan fil-25 ta' Settembru 2005, daħal fis-seħħ fl-1 ta' April 2006

ĠU L 89 ta' 28 ta' Marzu 2006, p.

Il-Protokoll isegwi l-mudell tal-Ftehima mal-UE 15, u jfassal kwoti, arranġamenti għall-aċċess għas-suq tax-xogħol, restrizzjonijiet u klawsoli protettivi.

Wara l-adeżjoni tal-Bulgarija u tar-Rumanija mal-Unjoni Ewropea fl-1 ta' Jannar 2007, il-Ftehima trid tiġi emendata għal darb'oħra, sabiex tippermetti l-parteċipazzjoni tal-Partijiet Kontraenti l-ġodda fiha.

Fil-5 ta' Mejju 2006, wara l-awtorizzazzjoni mill-Kunsill lill-Kummissjoni, ġew imnedija negozjati mal-Konfederazzjoni Żvizzera għat-tieni Protokoll mal-Ftehima dwar il-moviment ħieles tal-persuni, rigward il-parteċipazzjoni, bħala partijiet kontraenti, tar-Repubblika tal-Bulġarija u tar-Repubblika tar-Rumanija.

In-negozjati ġew konklużi fid-29 ta' Frar 2008 bl-inizjalizzazzjoni tal-abbozz finali.

Dan it-tieni Protokoll mal-Ftehima ġie ffirmat f'isem il-Komunità Ewropea u l-Istati Membri tagħha fis-27 ta' Mejju 2008.

Il-protokoll mal-ftehima bejn l-UE u l-Iżvizzera dwar il-moviment ħieles tal-persuni wara l-adeżjoni taż-żewġ Stati Membri, ir-Rumanija u l-Bulgarija (UE 2), fl-1 ta' Jannar 2007 (il-protokoll preżenti)

Dan il-protokoll huwa "l-estensjoni loġika" tal-Ftehima mal-UE 25.

Filwaqt li juża l-istess bażijiet legali bħall-protokoll ta' qabel (Protokoll ma' l-UE 10), il-protokoll preżenti jagħti lill-Iżvizzera d-dritt li żżomm il-limiti kwantitattivi għall-ħaddiema u l-persuni mir-Rumanija u mill-Bulgarija li jaħdmu għal rashom, sabiex gradwalment l-aċċess taż-żewġ nazzjonalitajiet għas-suq tax-xogħol Żvizzeru jsir aktar faċli, u jidħlu gruppi akbar kull sena, iżda li jkunu dipendenti min-nies Żvizzeri li jistgħu jaħdmu u miċ-ċifri dwar l-impjieg.

L-Iżvizzera timponi limiti għall-perjodi ta' tranżizzjoni (total ta' seba' snin, bħal ma hu għall-UE 10) rispettivament:

Perjodu inizjali ta' tranżizzjoni ta' sentejn li jibda mid-data tad-dħul fis-seħħ tal-protokoll preżenti,

It-tieni perjodu ta' tranżizzjoni ta' tliet snin, fil-każ li r-rapport mill-Iżvizzera dwar l-iffunzjonar ta' l-ewwel perjodu ta' tranżizzjoni jagħti notifika tal-intenzjoni tal-Iżvizzera li tkompli tapplika limiti kwantitattivi

Fin-nuqqas ta' din in-notifika, il-perjodu tranżitorju għandu jiskadi fl-aħħar tal-perjodu ta' sentejn; .

Perjodu żejjed ta' sentejn, fil-każ biss ta' "disturbi serji tas-suq tax-xogħol tagħha jew ta' theddida tagħhom" l-Iżvizzera tkun tista' żżomm il-limiti kwantitattivi.

Il-protokoll jinkludi wkoll klawsola speċjali ta' protezzjoni li għal għaxar snin wara d-dħul fis-seħħ tal-protokoll, tippermetti lill-Iżvizzera biex titlob kwoti fuq in-numru ta' immigranti, fil-każ li n-numru tal-permessi tar-residenza l-ġodda f'sena partikulari jaqbżu l-medja tat-tliet snin ta' qabel b'aktar minn 10%.

Għas-sena ta' wara, l-Iżvizzera tista' tillimita n-numru tal-permessi tar-residenza l-ġodda għall-medja tat-tliet snin ta' qabel b'żieda ta' 5%

Dispożizzjonijiet stabbiliti fl-Artikolu 10(4) tal-Ftehima oriġinali; .

Filwaqt li jitqies li r-referendum fir-rigward tal-ftuħ tas-suq tax-xogħol Żvizzeru għaż-żewġ Stati Membri huwa previst li jkun sa Mejju 2009 u li d-dħul fis-seħħ tal-Protokoll preżenti jkun applikabbli wara dan ir-referendum, il-perjodu kopert minn din il-klawsola speċjali ta' protezzjoni jista' jdum sal-2019.

Dawn il-limiti kwantitattivi fir-rispett tal-aċċess mill-ħaddiema impjegati fl-Iżvizzera u għall-persuni li jaħdmu għal rashom li huma ċittadini tal-Bulgarija u tar-Rumanija japplikaw għaż-żewġ kategoriji ta' residenza li ġejjin: residenza għal perjodu ta' aktar minn erba' xhur u inqas minn sena (għal żmien qasir) u residenza għal perjodu ugwali għal, jew aktar minn, sena (għal żmien twil)

Id-detenturi ta' permessi tar-residenza validi jkunu intitolati li l-permessi tagħhom jiġġeddu; l-eżawriment ta' limiti kwantitattivi ma jistax ikun invokat kontrihom. .

Matul il-perjodu sħiħ ta' tranżizzjoni ta' ħames snin, il-kwoti għall-permessi ġodda ta' residenza għar-Rumanija u għall-Bulgarija se jikber minn 3.620 għal 9.090 (residenza għal żmien qasir) u minn 362 għal 1.046 (residenza għal żmien twil).

Miżuri ta' tranżizzjoni jintitolaw ukoll lill-Iżvizzera biex iżżomm kontroll fuq il-prijorità ta' ħaddiema integrati fis-suq tax-xogħol regolari, il-kontroll tal-pagi u l-kundizzjonijiet tax-xogħol applikabbli għaċ-ċittadini ta' kwalunkwe Parti Kontraenti oħra.

L-istess kontrolli jistgħu jinżammu għall-persuni li jipprovdu servizzi fl-erba' setturi li ġejjin: Attivitajiet ta' servizzi ortikulturali; Kostruzzjoni, inklużi fergħat relatati; Attivitajiet ta' sigurtà; u Tindif industrijali.

B'segwitu għall-mudell tal-protokoll preċedenti (Protokoll ma' l-UE 10), il-protokoll preżenti introduċa numru ta' adattamenti li jikkonċernaw il-miżuri ta' tranżizzjoni dwar ix-xiri ta' art agrikola, foresti u art forestali minn ċittadini u kumpaniji Żvizzeri, kif ukoll ta' residenzi sekondarji.

Barra minn hekk, hemm adattamenti tekniċi, b'mod partikulari fir-rigward ta' skemi ta' sigurtà soċjali.

L-adattamenti neċessarji dwar ir-rikonoxximent reċiproku ta' kwalifiki professjonali għandhom jiġu adottati mill-Kumitat Konġunt tal-Ftehima.

Il-ftuħ tas-suq tax-xogħol Żvizzeru għaż-żewġ Stati Membri l-ġodda

Skont l-aħħar inkjesta tal-Organizzazzjonijiet Ekonomiċi Żvizzeri

Ara http://www.accords-bilateraux.ch/fileadmin/user_upload/bilaterale/pdf/fr/2008-06-16_Exp_Europe_Staempfli.pdf , l-estensjoni tal-Ftehima dwar il-Moviment Ħieles tal-Persuni lejn iż-żewġ Stati Membri l-ġodda għandha importanza kruċjali għall-ekonomija Żvizzera.

Sabiex tkun evitata d-distabilizzazzjoni ekonomika u soċjali

In-negozjati mal-Iżvizzera antiċipaw iż-żamma tar-restrizzjonijiet tas-suq tax-xogħol bħal ma huma l-prijorità nazzjonali, il-kontroll tal-paġi u l-limiti; , l-awtoritajiet Żvizzeri assiguraw lill-poplu li s-suq tax-xogħol tagħhom se jinfetaħ bil-mod il-mod u, bħala konsegwenza tal-liberalizzazzjoni tas-suq, li l-pressjoni fuq il-paġi se tkun limitata.

Sussegwentement, hemm possibilità li kwoti jerġgħu jiġu introdotti fuq il-bażi tal-klawsola tal-protezzjoni li tista' tibqa' tgħodd sal-2019.

Madankollu, jekk il-Parlament Żvizzeru u l-Elettorat jirrifjutaw l-estensjoni tal-moviment ħieles tal-persuni lejn il-pajjiżi l-ġodda tal-UE, ikun hemm periklu li l-UE twaqqaf il-ftehima.

Dan ifisser li l-hekk imsejħa klawsola giljottina ssir applikabbli, u s-sitt Ftehimiet Bilaterali I l-oħra ta' l-1999 konsegwentement isiru nulli

Il-Ftehimiet Bilaterali I kienu jkopru l-moviment ħieles tal-persuni, it-trasport fit-toroq, it-trasport bl-ajru, l-agrikoltura, ir-riċerka, kif ukoll l-ostakoli tekniċi għan-negozju u l-appalt pubbliku, u daħlu fis-seħħ fl-1 ta' Ġunju 2002.

Il-Ftehimiet Bilaterali II ġew innegozjati sa minn Ġunju 2002 u fihom ftehimiet li jikkonċernaw it-tassazzjoni tat-tifdil; il-koperazzjoni fil-ġlieda kontra l-frodi; l-assoċjazzjoni tal-Iżvizzera mal-acquis ta' Schengen; il-parteċipazzjoni tal-Iżvizzera fir-regolamenti ta' "Dublin" tal-"Eurodac"; in-negozju fi prodotti agrikoli pproċessati; il-parteċipazzjoni Żvizzera fl-Aġenzija Ewropea għall-Ambjent u fin-netwerk Ewropew tal-osservazzjoni għall-informazzjoni fuq l-ambjent (EIONET); il-koperazzjoni fl-istatistika; il-parteċipazzjoni Żvizzera fil-programmi Media plus u Media training, u biex tkun evitata t-tassazzjoni doppja għall-pensjonanti tal-istituzzjonijiet Komunitarji; .

Skond il-Ftehima, l-estensjoni tagħha hija soġġetta għar-referendums opzjonali li jevalwaw il-pożizzjoni taċ-ċittadini Żvizzeri f'din il-kwistjoni.

Fil-25 ta' Settembru 2005 sar referendum fuq din il-kwistjoni biex jiġi vvalidat id-dħul fis-seħħ tal-Protokol mal-Ftehima mal-UE 10

Stħarriġ tal-opinjoni li ġie ppubblikat f'Jannar tal-2005 wera li 52% tal-elettorat qalu li jkunu favorevoli li l-ftehima fuq il-moviment ħieles tiġi estiża filwaqt li 30% kienu kontra u 18% ma kinux deċiżi; .

Barra minn hekk, bħala konsegwenza tal-aħħar tal-perjodu ta' tranżizzjoni ta' seba' snin impost fuq l-UE 25, u l-bidu ta' fażi ġdida, jista' jkun li jsir referendum ieħor f'Mejju tal-2009

Il-Kamra tar-Rappreżentanti Żvizzera ddeċidiet li r-referendum biex titwal il-ftehima mal-UE 25 għandu jkun separat mill-ewwel referendum għall-UE 2 dwar id-dħul fis-seħħ tal-Protokoll mal-Ftehima ta' wara l-adeżjoni tar-Rumanija u tal-Bulgarija mal-UE. .

Il-pożizzjoni tar-Rapporteur

Benefiċċji ekonomiċi

L-estensjoni tal-Ftehima dwar il-Moviment Ħieles tal-Persuni bejn l-Iżvizzera u l-UE għall-għaxar pajjiżi l-ġodda tal-UE fetħet l-opportunitajiet fis-suq tax-xogħol u ż-żieda fil-volum tan-negozju ma' dawk il-pajjiżi kellha impatt fuq it-tkabbir ekonomiku Żvizzeru.

Skond rapport ippubblikat mis-Segretarjat tal-Istat għall-Affarijiet Ekonomiċi, l-immigrazzjoni kienet ġiet aġġustata għall-ħtiġijiet tal-Iżvizzera fis-suq tax-xogħol fuq il-bażi tal-iżviluppi ċikliċi u kien hemm riżultati pożittivi għall-ekonomija domestika.

Huwa mistenni li l-estensjoni ta' din il-Ftehima għar-Rumanija u għall-Bulgarija se tintensifika l-kompetizzjoni fis-suq tax-xogħol Żvizzeru, se jkun aktar faċli li impjegati Żvizzeri jintbagħtu f'dawn iż-żewġ pajjiżi, se ttejjeb il-possibilitajiet li jkun impjegat persunal Rumen u Bulgaru u tiftaħ ukoll swieq futuri għall-esportazzjoni Żvizzera.

L-istatistika turi li s-suq tax-xogħol Żvizzeru jeħtieġ persunal partikularment bi kwalifiki għoljin, b'mod speċjali fil-qasam amministrattiv, akkademiku u fil-qasam tekniku.

Xi setturi tal-ekonomija Żvizzera, pereżempju t-turiżmu, l-industrija tal-ospitalità, l-agrikoltura u l-qasam tas-saħħa għandhom it-tama li dan il-ftuħ jipprovdihom ukoll b'vantaġġi meta jaslu li jimtlew il-pożizzjonijiet battala b'rekwiżiti ta' kwalifiki aktar baxxi.

Sfidi ppreżentati minn dan il-Protokoll

Ir-rapporteur jilqa' l-estensjoni tal-ftehima għax jemmen li kemm ir-Rumanija kif ukoll il-Bulgarija min-naħa l-waħda, u l-Konfederazzjoni Żvizzera min-naħa l-oħra, ikollhom ħafna x'jiggwadanjaw fil-kuntest ta' Ewropa li qiegħda tikber u li tippromwovi politiki ekonomiċi li jimmiraw għat-tkabbir u l-impjieg, mhux biss fl-UE iżda wkoll fil-pajjiżi ġirien.

Madankollu, meta jqabbel il-Protokoll ta' wara l-adeżjoni ta' l-UE 10 ma' dak ta' wara l-adeżjoni tar-Rumanija u tal-Bulgarija, ir-rapporteur jinnota li minkejja l-istess perjodu ta' tranżizzjoni totali impost mill-Iżvizzera għall-UE 10 u għall-UE 2, hemm differenza fil-perjodu ta' żmien speċifikat.

Din id-differenza hija minħabba l-bażi tad-dħul differenti tal-applikabilità tal-Protokolli

Il-protokoll mal-Ftehima bejn l-UE u l-Iżvizzera dwar il-moviment ħieles tal-persuni wara l-adeżjoni tal-għaxar Stati Membri tal-UE (UE 10) fl-1 ta' Mejju 2004 jipprevedi l-perjodi ta' tranżizzjoni li ġejjin: Perjodu inizjali ta' tranżizzjoni ta' tliet snin li jdum sal-31 ta' Mejju 2007, it-tieni perjodu ta' tranżizzjoni ta' sentejn li jdum sal-31 ta' Mejju 2009, u perjodu ta' sentejn żejda, sal-2011; il-klawsola speċjali ta' protezzjoni għall-Iżvizzera hija prevista sal-2014; , li jżid mill-inqas sentejn oħra mal-perjodi ta' tranżizzjoni kollha imposti fuq ir-Rumanija u fuq il-Bulgarija

Il-klawsola speċjali ta' protezzjoni għall-Iżvizzera hija wkoll sentejn aktar għall-UE 2 meta mqabbla ma' dik għall-UE 10.

Dan minħabba li din il-klawsola hija prevista sal-2014 għall-UE 10, rispettivament tnax-il sena wara d-dħul fis-seħħ tal-Ftehima oriġinali, fl-2002 u, konsegwentement, għal għaxar snin wara l-adeżjoni mal-UE, u sa l-2019 għall-UE 2, li jfisser għal għaxar snin wara d-dħul fis-seħħ tal-protokoll preżenti previst għall-2009, u konsegwentement, għal tnax-il sena wara l-adeżjoni tagħhom mal-UE. .

Il-bażi tad-dħul tiddependi minn mod inkonsistenti biex ikun stabbilit il-bidu ta' dawn il-perjodi ta' tranżizzjoni: ibda mid-data tal-adeżjoni tagħhom għall-UE 10 (01.04.2004) u d-data tad-dħul fis-seħħ tal-Protokoll għall-UE 2 (rispettivament, wara r-referendum Żvizzeru previst f'Mejju 2009).

Għalhekk, filwaqt li jikkunsidra l-bidu sentejn tard għar-Rumanija u għall-Bulgarija, ir-rapporteur jitlob lill-Kummissjoni Ewropea biex tuża d-diliġenza mistħoqqa sabiex ikun żġurat it-tħaffif ta' dan il-proċess u sabiex ikun żgurat li l-Konfederazzjoni Żvizzera ma tipposponix ir-ratifika tagħhom, sabiex il-Protokoll preżenti jidħol fis-seħħ immedjatament wara t-twettiq tar-referendum previst dwar din il-kwistjoni.

Minħabba dawn ir-raġunijiet kollha, ir-rapporteur jappoġġja l-ftehima u jirrakkomanda li jingħata l-kunsens.

PROĊEDURA

Protokoll mal-Ftehima bejn il-Komunità Ewropea u l-Iżvizzera dwar il-moviment ħieles ta' persuni (il-parteċipazzjoni tal-Bulgarija u tar-Rumanija)

Data tat-talba għal approvazzjoni tal-Parlament

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostituti preżenti għall-votazzjoni finali


dwar 'Flimkien għas-Saħħa: Approċċ Strateġiku għall-UE 2008-2013'

Kumitat għall-Ambjent, is-Saħħa Pubblika u s-Sikurezza tal-Ikel

OPINJONI <CommissionResp>TAL-KUMITAT GĦALL-IMPJIEGI U L-AFFARIJIET SOĊJALI 14

OPINJONI TAL-KUMITAT GĦAD-DRITTIJIET TAN-NISA U L-UGWALJANZA BEJN IS-SESSI 19

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Artikolu 152 u l-Artikoli 163 sa 173 tat-Trattat KE,

– wara li kkunsidra l-White Paper intitolata 'Flimkien għas-Saħħa: Approċċ Strateġiku għall-UE 2008-2013' ( COM(2007)0630 ),

– wara li kkunsidra l-Konklużjonijiet tal-Kunsill dwar il-White Paper intitolata 'Flimkien għas-Saħħa: Approċċ Strateġiku għall-UE 2008-2013',

– wara li kkunsidra l-opinjoni tal-Kumitat għar-Reġjuni dwar il-White Paper intitolata 'Flimkien għas-Saħħa: Approċċ Strateġiku għall-UE 2008-2013',

– wara li kkunsidra d-Deċiżjoni Nru 1350/2007/KE tal-Parlament Ewropew u tal-Kunsill tat-23 ta' Ottubru 2007 li tistabbilixxi t-tieni programm ta' azzjoni Komunitarja fil-qasam tas-saħħa (2008-2013)

ĠU L 301, 20.11.2007, p.

– wara li kkunsidra l-Konklużjonijiet tal-Kunsill dwar il-valuri u l-prinċipji komuni fis-sistemi tas-saħħa tal-Unjoni Ewropea

ĠU C 146, 22.6.2006, p.

– wara li kkunsidra d-Deċiżjoni tal-Kunsill 2004/513/KE tat-2 ta' Ġunju 2004 dwar il-konklużjoni tal-Konvenzjoni Kwadru tal-Organizzazzjoni Dinjija tas-Saħħa dwar il-Kontroll tat-Tabakk

ĠU L 213, 15.6.2004, p.

– wara li kkunsidra l-Konklużjonijiet tal-Kunsill dwar is-saħħa tan-nisa

ĠU C 146, 22.6.2006, p.

– wara li kkunsidra s-Seba' Programm ta' Qafas tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007-2013),

– wara li kkunsidra l-White Paper dwar 'Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità' ( COM(2007)0279 ),

– wara li kkunsidra r-riżoluzzjoni tiegħu tas-6 ta' Lulju 2006 dwar il-protezzjoni ta' ħaddiema Ewropej fis-settur tas-saħħa minn infezzjonijiet fid-demm minħabba korrimenti li jirriżultaw minn labar tas-siringi

ĠU C 303E, 13.12.2006, p.

– wara li kkunsidra l-linji gwida tad-WTO fl-istrateġija qafas dwar 'Is-Saħħa għal Kulħadd fis-Seklu 21',

– wara li kkunsidra r-riżoluzzjoni tiegħu tat-22 ta' April 2008 dwar id-donazzjoni u t-trapjant tal-organi: Azzjonijiet politiċi fil-livell tal-UE

– wara li kkunsidra r-riżoluzzjoni tiegħu tal-10 ta' April 2008 dwar il-ġlieda kontra l-kanċer fl-Unjoni Ewropea wara t-tkabbir

– wara li kkunsidra r-riżoluzzjoni tiegħu tal-15 ta' Jannar 2008 dwar l-istrateġija Komunitarja 2007-2012 dwar is-saħħa u s-sigurta fuq ix-xogħol

– wara li kkunsidra r-riżoluzzjoni tiegħu tat-12 ta' Lulju 2007 dwar azzjoni għat-trattament ta' mard kardjovaskulari

ĠU C 175E, 10.7.2008, p.

– wara li kkunsidra r-riżoluzzjoni tiegħu tas-6 ta' Settembru 2006 dwar it-titjib fis-saħħa mentali tal-popolazzjoni - lejn strateġija dwar is-saħħa mentali għall-Unjoni Ewropea

ĠU C 305E, 14.12.2006, p.

– wara li kkunsidra r-riżoluzzjoni tiegħu tat-23 ta' Frar 2005 dwar il-Pjan ta' Azzjoni Ewropew dwar l-Ambjent u s-Saħħa 2004-2010

ĠU C 304 E, 1.12.2005, p.

– wara li kkunsidra d-dikjarazzjoni tiegħu tas-27 ta' April 2006 dwar id-dijabete

ĠU C 296 E, 6.12.2006, p.

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel u l-opinjonijiet tal-Kumitat għall-Impjiegi u l-Affarijiet Soċjali u l-Kumitat għad-Drittijiet tan-Nisa u l-Ugwaljanza bejn is-Sessi ( A6-0350/2008 ),

A. billi s-saħħa hija waħda mill-affarijiet l-aktar prezzjużi, billi l-għan tagħna huwa s-saħħa għal kulħadd u billi għandna niggrantixxu livell għoli ta' saħħa,

B. billi l-Artikolu 21 tal-Karta tad-Drittijiet Fundamentali tal-Unjoni Ewropea

ĠU C 364, 18.12.2000, p.

1. jiddikjara li kwalunkwe diskriminazzjoni inter alia fuq il-bażi tas-sess, ir-razza, il-kulur, l-etniċità jew l-oriġini soċjali għandha tkun ipprojbita u l-Artikolu 35 jiddikjara li kulħadd għandu d-dritt għall-aċċess għal kura tas-saħħa preventiva u d-dritt għall-kura medika u li għandu jiġi żgurat livell għoli ta' ħarsien tas-saħħa tal-bniedem,

C. billi l-effett pożittiv tal-iżviluppi fis-saħħa huwa li aktar u aktar nies qed jgħixu aktar fit-tul,

D. billi r-rati dejjem ikbar ta' kanċer, dijabete, mard kardjovaskulari, mard rewmatiku, mard mentali, problemi ta' piż żejjed u obeżita, flimkien ma' nutrizzjoni ħażina u mhux xierqa u HIV/AIDS, il-kwalità ħażina tal-ambjent u l-fatt li reġa' tfaċċa ċertu mard marbut mal-inugwaljanza soċjali, kif ukoll sfidi ġodda li dejjem iżjed qed jheddu s-saħħa fl-Unjoni Ewropea u lil hinn minnha, li b'hekk iżidu l-bżonn ta' prevenzjoni u ta' forniment ta' kura tas-saħħa formali u informali kif ukoll ir-rijabilitazzjoni wara l-mard,

E. wara li kkunsidra t-theddidiet ġodda possibbli għas-saħħa b'dimensjonijiet transkonfinali, bħall-pandemiji, it-tendenzi ġodda ta' mard li jittieħed, il-mard tropikali u t-terroriżmu bijoloġiku, u l-konsegwenzi tal-bidla fil-klima u l-globalizzazzjoni, b'mod partikulari fir-rigward tal-ilma, l-ikel, iż-żieda fil-faqar u l-migrazzjoni, kif ukoll theddid eżistenti bħat-tniġġis ambjentali, li qed isir aktar serju,

F. billi s-sistemi tal-kura tas-saħħa li jipprovdu l-għajnuna huma element essenzjali tal-Mudell Soċjali Ewropew u s-servizzi soċjali u tas-saħħa ta' interess ġenerali jwettqu xogħol ta' interess ġenerali, u b'hekk huma ta' kontribut kbir għall-ġustizzja soċjali u għall-koeżjoni soċjali,

G. billi l-popolazzjoni li qed tixjieħ qed tbiddel it-tendenzi ta' mard u qed iżżid il-ħtieġa tal-forniment ta' kura tas-saħħa formali u informali u qed tagħmel pressjoni fuq is-sostenibilita tas-sistemi tas-saħħa, u billi għalhekk jeħtieġ li tingħata attenzjoni speċjali għall-appoġġ tar-riċerka u l-innovazzjoni kemm mis-settur pubbliku kif ukoll mis-settur privat, u billi qed isir appell għal politiki b'saħħithom li jappoġġjaw l-ewwel stadji tal-ħajja, b'mod partikulari f'xi Stati Membri,

H. billi hemm diskrepanzi kbar fil-kura tas-saħħa fl-Istati Membri u bejniethom,

I. billi ċ-ċittadini jistennew dejjem iżjed azzjoni komuni u effettivi dwar is-saħħa,

J. billi fl-istess ħin għandhom ikunu rrispettati l-kompetenzi tal-Istati Membri fil-qasam tas-saħħa u l-libertà tagħhom li jiddeċiedu liema tipi ta' servizzi tas-saħħa jqisu xierqa li jipprovdu, b'konformità stretta mal-prinċipju ta' sussidjarità , kif ukoll ir-rispett għas-sistemi differenti ta' mmaniġġjar u għall-approċċi speċifiċi magħżula mill-Istati Membri għall-integrazzjoni tal-forniment ta' servizzi tas-saħħa pubbliċi u privati,

K. billi fil-każ ta' tħassib imsejjes fuq raġunijiet etiċi, hija l-kompetenza tal-Istati Membri li jiddeterminaw jekk servizz speċifiku jikkwalifikax jew le bħala servizz tas-saħħa,

L. billi hemm oqsma fejn l-Istati Membri ma jistgħux jaġixxu b'mod effettiv waħidhom u billi l-UE hija impenjata favur politika tas-saħħa komuni li biha tista' tipprovdi valur miżjud (eż. skambju ta' informazzjoni u prattika tajba),

M. billi l-investiment fis-saħħa huwa essenzjali għall-iżvilupp tal-bniedem u għandu impatt indirett fuq is-setturi varji tal-ekonomija,

N. billi l-opportunitajiet għall-prevenzjoni tal-mard għadhom mhux sfruttati,

O. billi l-antibijotiċi qed isiru dejjem inqas effettivi u r-reżistenza għall-antibijotiċi qed tiżdied, billi l-livelli ta' reżistenza madwar l-UE huma differenti, minħabba l-attitudnijiet differenti fir-rigward tal-użu u l-kontroll tal-antibijotiċi (f'uħud mill-Istati Membri l-konsum ta' antibijotiċi huwa minn 3 sa 4 darbiet aktar milli fi Stati Membri oħrajn), billi r-reżistenza għall-antibijotiċi hija problema Ewropea minħabba ċ-ċaqliq frekwenti, inkluż it-turiżmu, li jżid ir-riskju li jinxterdu l-batterji reżistenti, u għalhekk l-użu mhux xieraq tal-antibijotiċi għandu jkun immoniterjat u għandu jitħeġġeġ l-użu prudenti tal-antibijotiċi, billi ċ-Ċentru Ewropew għall-Prevenzjoni u l-Kontroll tal-Mard (ECDC) iservi bħala l-aġenzija xierqa għall-koordinazzjoni ta' dawn l-attivitajiet,

P. billi 40% tal-infiq fuq is-saħħa huwa marbut ma' stili ta' ħajja mhux tajbin għas-saħħa (li jirriżultaw pereżempju mill-konsum ta' alkoħol, tabakk, min-nuqqas ta' attività jew minn dieta ħażina),

Q. billi l-ħarsien effettiv tas-saħħa u s-sikurezza fuq ix-xogħol jista' jipprevjeni aċċidenti industrijali, jimpedixxi t-tfaċċar ta' mard ikkawżat minħabba x-xogħol u jnaqqas in-numru ta' nies li jispiċċaw b'diżabilità permanenti minħabba raġunijiet li għandhom x'jaqsmu max-xogħol,

R. billi n-nutrizzjoni ħażina, li taffettwa għadd sinifikanti ta' ċittadini tal-UE, inkluż madwar 40% tal-pazjenti fl-isptarijiet u bejn 40% u 80% tal-anzjani fid-djar tal-kura, tiswa lis-sistemi Ewropej tal-kura tas-saħħa ammonti simili għal dawk tal-obeżità u l-piż żejjed,

S. billi s-saħħa mhix influwenzata biss mill-alkoħol, mit-tabakk, min-nuqqas ta' attività, mid-dieta u minn fatturi esterni simili, u għalhekk għandha tingħata aktar attenzjoni lid-dimensjoni psikosomatika ta' ħafna mard u lill-kawżi aktar profondi tan-numru dejjem akbar ta' persuni affettwati mid-depressjoni jew minn disturbi mentali oħrajn,

T. billi l-Istati Membri għandhom jippromwovu aktar l-għajnuna għall-persuni affettwati minn mard kroniku u/jew minn disabilità sabiex ikunu jistgħu jiġu integrati fis-soċjetà kemm jista' jkun possibbli,

U. billi, f'ħafna Stati Membri, id-domanda dejjem ikbar għal servizzi tal-kura tas-saħħa qed toħloq ħtieġa urġenti biex jittieħdu passi attivi għar-reklutaġġ u ż-żamma ta' professjonisti tal-kura tas-saħħa u biex jiġu pprovduti servizzi ta' appoġġ għall-qraba u l-ħbieb li jipprovdu kura bla ħlas lid-dipendendti tagħhom,

V. billi għandha tingħata aktar attenzjoni fl-istrateġija tas-saħħa tal-UE għall-kura tas-saħħa fit-tul permezz tal-użu ta' teknoloġiji ġodda, il-kura ta' persuni li jsofru minn mard kroniku u l-forniment ta' kura tas-saħħa fid-djar għall-anzjani u għall-persuni b'diżabilitajiet fiżiċi jew mentali u s-servizzi għal dawk li jieħdu ħsiebhom u billi, f'dan il-kuntest, għandha ssir ħidma favur sinerġiji bejn is-servizzi tas-saħħa u s-servizzi soċjali,

Jilqa' b'sodisfazzjon il-White Paper tal-Kummissjoni msemmija hawn fuq dwar strateġija Komunitarja dwar is-saħħa għall-perjodu 2008-2013 u jappoġġja l-valuri, il-prinċipji, l-għanijiet strateġiċi u l-azzjonijiet speċifiċi stipulati fiha;

Jemmen li, minħabba l-eżistenza ta' theddidiet ġodda għas-saħħa, jeħtieġ li s-saħħa tiġi indirizzata bħala kwistjoni politika ewlenija fl-Istrateġija ta' Liżbona, li tinkludi l-ħtieġa li ċ-ċittadini jkollhom aċċess għal kura tas-saħħa diċenti tal-ogħla kwalità disponibbli sabiex jiġi żgurat li jkun hemm ħaddiema b'saħħithom u kompetittivi;

Jiddeplora l-fatt li l-White Paper ma tiffissax objettivi speċifiċi u kwantifikabbli li jekk jintlaħqu jipproduċu riżultati tanġibbli u jirrakkomanda li jiġu adottati dawn l-objettivi;

Jenfasizza li l-kura tas-saħħa teħtieġ l-appoġġ ta' politiki effettivi fl-oqsma kollha u fil-livelli kollha fl-Istati Membri u fl-Unjoni Ewropea ('Is-Saħħa fil-Politiki kollha') u f'livell globali;

Jenfasizza l-importanza fondamentali li jiġi rikonoxxut id-dritt tal-irġiel u tan-nisa li jkollhom influwenza akbar dwar kwistjonijiet li għandhom x'jaqsmu ma' saħħithom u mal-kura tas-saħħa u d-dritt tat-tfal għall-ħarsien ta' saħħithom mingħajr kundizzjoni, fuq il-bażi tal-prinċipji ġenerali tal-universalità, l-ugwaljanza u s-solidarjetà;

Jinnota li, skont id-WHO, il-mard kroniku u b'mod partikulari l-puplesiji u l-mard tal-qalb, qed jeċċedu b'mod kostanti l-mard infettiv;

Bħala parti mill-isforzi sabiex jiġi evitat il-mard, jirrakkomanda li tiġi adottata b'mod wiesa' l-prattika li jsiru evalwazzjonijiet tal-impatt fuq is-saħħa, minħabba li l-impatt fuq is-saħħa tal-bniedem tad-deċiżjonijiet meħuda mill-korpi li jieħdu d-deċiżjonijiet fuq livelli varji, inklużi l-awtoritajiet lokali u reġjonali u l-parlamenti nazzjonali huwa impatt li jista' jitkejjel;

Jenfasizza li l-pjanijiet ta' azzjoni għandhom jindirizzaw, b'mod partikulari, il-kawżi ta' ċertu mard u l-ħtieġa tat-tnaqqis u l-prevenzjoni ta' epidemiji u pandemiji; jinnota li hemm ukoll problemi marbuta mas-sessi, bħall-kanċer fil-prostata fil-każ tal-irġiel u l-kanċer ċervikali fil-każ tan-nisa u li għandhom jiġu żviluppati politiki speċifiki fir-rigward ta' dawn;

Jirrakkomanda li l-mandat tal-ECDC jiġi estiż għal mard li ma jitteħidx;

Jipproponi li l-Kummissjoni tistabbilixxi bħala objettiv ta' prijorita, it-tnaqqis fl-inugwaljanzi u d-diskrepanzi evitabbli relatati mas-saħħa fl-Istati Membri u bejniethom, kif ukoll bejn il-gruppi soċjali u s-sezzjonijiet differenti tal-popolazzjoni, inklużi l-irġiel u dawk bi problemi ta' saħħa mentali; barra minn hekk, jistieden lill-Istati Membri biex jinfurzaw b'mod sħiħ il-leġiżlazzjonijiet Komunitarji bħad-Direttiva dwar it-Trasparenza (89/105/KEE);

Jenfasizza li l-azzjonijiet immirati lejn it-tnaqqis tad-diskrepanzi fis-saħħa għandhom jinkludu promozzjoni mmirata, edukazzjoni pubblika u programmi ta' prevenzjoni;

Jemmen li l-isforzi għall-prevenzjoni tal-mard u l-kampanji ta' vaċċinazzjoni, fejn jeżistu prodotti effettivi, għandhom jiżdiedu b'mod sinifikanti; għalhekk iħeġġeġ lill-Kummissjoni biex tfassal pjan ambizzjuż għal azzjonijiet ta' prevenzjoni għall-perjodu sħiħ ta' ħames snin; jaqbel li l-infiq fuq is-saħħa, speċjalment fuq il-prevenzjoni u d-djanjożi bikrija tal-mard, mhuwiex biss spiża, iżda huwa wkoll investiment li jista' jkun evalwat f'termini ta' Snin ta' Ħajja B'Saħħitha (Healthy Life Years - HLYs) bħala Indikatur Strutturali ta' Liżbona;

Jenfasizza l-fatt li s-saħħa hija stat ta' benessri fiżiku, mentali u soċjali sħiħ u mhux sempliċement in-nuqqas ta' mard jew ta' diżabilità;

Jenfasizza li l-aċċess għal informazzjoni affidabbli, indipendenti u li tista' titqabbel dwar drawwiet tajbin għas-saħħa, mard u għażliet ta' trattament huwa prerekwiżit għal strateġija effettiva għall-prevenzjoni tal-mard;

Jenfasizza li x-xewqa li jkun evitat il-mard m'għandhiex twassal għal klima fis-soċjetà li ma tħallix li jitwieldu tfal b'mard kroniku jew b'diżabilità; jappella lill-Kummissjoni sabiex tippromwovi assistenza konkreta għall-ġenituri ta' tfal b'mard kroniku u/jew b'diżabilità;

Barra minn hekk jenfasizza li, sabiex ikun promoss l-investiment fis-saħħa, huwa vitali li titkejjel l-effettività tal-investimenti li saru s'issa u jiġu ppublikati r-riżultati;

Jenfasizza l-importanza li jsiru programmi ta' screening organizzati tajjeb, komprensivi u effettivi sabiex ikun faċilitat is-sejbien bikri u t-trattament immedjat tal-mard, u b'hekk titnaqqas il-mortalità u l-morbidità;

Jemmen li d-drittijiet taċ-ċittadini li jkollhom aċċess għall-kura tas-saħħa u r-responsabilità tagħhom għal saħħithom stess għandhom ikunu fundamentali fil-kuntest ta' UE li timponi standards għolja f'dak li jirrigwarda s-saħħa u l-ikel tul il-ħajja kollha tal-persuni u jitlob sabiex ikun hemm aktar investiment fir-riċerka rigward l-għarfien dwar is-saħħa sabiex ikunu identifikati l-aktar strateġiji xierqa biex din il-kwistjoni tkun indirizzata fost gruppi differenti tal-popolazzjon; jinkoraġġixxi lis-setturi kollha tas-soċjetà sabiex jadottaw stil ta' ħajja tajjeb għas-saħħa;

Jenfasizza li l-kunċett ta' 'stil ta' ħajja' (jiġifieri dieta tajba għas-saħħa, in-nuqqas ta' abbuż mid-drogi u attività fiżika suffiċjenti) għandu bżonn ikun ikkomplementat minn dimensjoni psikoloġika (jiġifieri approċċ ibbilanċjat lejn ix-xogħol u l-ħajja tal-familja); isostni li stil ta' ħajja tajjeb għas-saħħa jinkludi saħħa mentali u fiżika tajba u li dawn huma wkoll fatturi importanti fiż-żamma ta' ekonomija kompetittiva;

Jistenna li l-Kummissjoni tagħti attenzjoni partikulari kemm għall-kwistjoni tas-sostenibilita tas-sistemi tas-saħħa, kif ukoll, f'dak il-kuntest, għall-irwol u r-responsabilità tal-industrija farmaċewtika;

Jilqa' b'sodisfazzjon l-intenzjoni tal-Kummissjoni li tiddefinixxi valuri fundamentali tas-saħħa u tistabbilixxi sistema ta' indikaturi tas-saħħa (f'livelli nazzjonali u sotto-nazzjonali) u li tippromwovi programmi għall-għarfien dwar is-saħħa u programmi għall-prevenzjoni ta' problemi tas-saħħa;

Jenfasizza li l-projbizzjoni li l-ġisem uman u l-partijiet tiegħu jsiru għajn ta' qliegħ finanzjarju, kif imsemmi fl-Artikolu 3 tal-Karta tal-UE dwar id-Drittijiet Fundamentali, għandha tkun ikkunsidrata bħala l-prinċipju li jiggwida fil-qasam tas-saħħa, speċjalment fil-qasam tad-donazzjoni u t-trapjant ta' ċelluli, tessuti u organi;

Jilqa' b'sodisfazzjon l-intenzjoni tal-Kummissjoni, fl-ispirtu ta' 'saħħa għal kulħadd', li tippromwovi s-saħħa u l-prevenzjoni tal-mard fost il-gruppi tal-etajiet kollha; jenfasizza l-ħtieġa li jiġu enfasizzati l-kwistjonijiet ewlenin relatati mas-saħħa, bħalma huma n-nutrizzjoni, l-obeżita, in-nutrizzjoni ħażina, l-attivita fiżika, il-konsum ta' alkoħol, drogi u tabakk u r-riskji ambjentali, inkluż it-tniġġis tal-arja, kemm fuq il-post tax-xogħol kif ukoll id-dar u skont il-prinċipju ta' ugwaljanza bejn l-irġiel u n-nisa, filwaqt li jingħata appoġġ għal xjuħija b'saħħitha u filwaqt li jitnaqqas il-piż tal-mard kroniku;

Iħeġġeġ lill-Kummissjoni sabiex tieħu approċċ aktar olistiku fir-rigward tan-nutrizzjoni u tagħti prijorità prinċipali lin-nutrizzjoni ħażina, flimkien mal-obeżità, fil-qasam tas-saħħa, billi kull fejn ikun possibbli tinkorporaha fl-inizjattivi ta' riċerka, edukazzjoni u promozzjoni tas-saħħa ffinanzjati mill-UE u fis-sħubijiet fil-livell tal-UE;

Jistieden lill-Kummissjoni u lill-Istati Membri, biex fil-qafas tal-istrateġija tal-kura tas-saħħa tal-UE, jaħdmu favur l-iżvilupp ta' linji gwidi għal definizzjoni komuni tad-diżabilità, li tista' tinkludi persuni b'mard kroniku jew b'kanċer u sadanittant, jistieden lill-Istati Membri li għadhom ma wettqux dan, biex jieħdu azzjoni mill-aktar fis possibbli biex jinkludu lil dawn il-persuni fid-definizzjonijiet nazzjonali tagħhom tad-diżabilità;

Barra minn hekk, jitlob li tingħata prijorità lill-iżgurar li l-persuni b'diżabilità jingħataw aċċess ugwali għall-kura tas-saħħa u li jingħata ffinanzjar li jirrifletti dan l-objettiv;

Jitlob li jkun hemm miżuri effettivi biex tkun miġġielda r-resistenza kontra l-antibijotiċi kif ukoll miżuri sabiex l-antibijotiċi jkunu disponibbli permezz ta' preskrizzjoni biss, linji gwida biex jitnaqqsu l-preskrizzjonijiet tal-antibijotiċi billi jkunu limitati għal każijiet fejn l-użu tal-antibijotiċi jkun verament meħtieġ, sforzi biex jitjiebu t-testijiet li jagħtu indikazzjoni sabiex jitħeġġeġ l-użu aktar kawt tal-antibijotiċi u, fejn ikun xieraq, tal-kodiċi tal-iġene; jappella sabiex tingħata attenzjoni speċjali lill-batterji Staphylococcus aureus reżistenti għall-metiċillin (MRSA); jinnota li l-ECDC għandu jissorvelja u jevalwa l-applikazzjoni tal-linji gwida u tal-kodiċijiet;

Jiġbed l-attenzjoni tal-Kummissjoni u tal-Istati Membri għall-ħtieġa li tkun appoġġjata r-riċerka u jiġu promossa l-prevenzjoni, id-djanjożi bikrija u t-trattament xieraq tal-mard kroniku sabiex ikunu żgurati l-benessri u l-kwalità tal-ħajja tal-morda;

Jirrikonoxxi l-irwol vitali tal-professjonisti li jieħdu ħsieb il-morda fis-settur tas-saħħa u fil-forniment tal-kura tas-saħħa u għalhekk jitlob li tingħata attenzjoni lill-politiki li jappoġġjaw lil daw il-professjonisti u li jipproteġulhom saħħithom flimkien mas-saħħa ta' dawk li jikkuraw;

Jinnota li sabiex tiġi ffaċilitata l-mobilità tal-professjonisti tal-kura tas-saħħa u biex tiġi żgurata s-sikurezza tal-pazjent madwar l-UE, l-iskambju ta' informazzjoni bejn l-Istati Membri u bejn il-korpi regolatorji għall-professjonisti tal-kura tas-saħħa rispettivi tagħhom huwa essenzjali;

Fil-qafas tal-istrateġija tal-UE dwar is-saħħa, jitlob skambji aktar effettivi tal-aħjar prattiki fi ħdan l-UE u fl-oqsma kollha tal-forniment tal-kura tas-saħħa, b'mod partikulari fir-rigward tal-programmi ta' screening u d-djanjożi u t-trattament ta' mard serju bħall-kanċer;

Jemmen li l-UE għandha tieħu passi ulterjuri biex il-ħaddiema fil-kura tas-saħħa jkunu protetti minn aċċidenti u korrimenti fuq il-post tax-xogħol fejn teżisti evidenza xjentifika jew medika ta' din il-ħtieġa;

Iqis li l-applikazzjoni fqira tal-leġiżlazzjoni ambjentali tal-Komunità wkoll għandha impatt negattiv fuq l-istat tas-saħħa taċ-ċittadini Ewropej;

Jenfasizza li, f'ċerti sitwazzjonijiet, iċ-ċittadini Ewropej jiffaċċjaw problemi ta' saħħa, bħat-tniġġis, li jirrappreżentaw theddida konsiderevoli għas-saħħa u jaffettwaw l-iżvilupp tajjeb tat-tfal u jnaqqsu l-medja tal-għomor fl-UE

Rapport,'L-ambjent fl-Ewropa: Ir-raba' evalwazzjoni, sintesi - L-Aġenzija Ewropea għall-Ambjent (10 ta' Ottubru 2007). ;

Jemmen li hija essenzjali azzjoni li tippromwovi stili ta' ħajja tajbin għas-saħħa fil-familji, fl-iskejjel, fl-isptarijiet, fid-djar tal-kura, fuq il-postijiet tax-xogħol u fil-postijiet ta' divertiment sabiex ikun hemm prevenzjoni effettiva tal-mard; u saħħa mentali tajba; jirrikonoxxi li l-familja hija ta' importanza vitali biex jiġi stabbilit mudell ta' 'stil ta' ħajja tajjeb għas-saħħa' li ta' spiss ikun irreplikat aktar tard tul il-ħajja;

Jiġbed l-attenzjoni tal-Kummissjoni u tal-Istati Membri dwar l-Artikolu 3 tal-Konvenzjoni tan-NU dwar id-Drittijiet tat-Tfal, li jitlob lill-korpi leġiżlattivi biex iqisu l-interessi tat-tfal bħala kunsiderazzjoni primarja, billi, fost metodi oħra, issir id-dispożizzjoni meħtieġa għal-liv tal-maternità u tal-ġenituri, għall-ħarsien tas-saħħa u l-aċċess għas-servizzi tas-saħħa waqt il-maternità, filwaqt li b'mod partikulari jitqies l-effett tal-preżenza u l-imħabba tal-ġenituri, kif ukoll it-treddigħ, fuq l-iżvilupp mentali u fiżiku tat-tfal żgħar;

Jenfasizza l-ħtieġa li jittejbu l-kura tas-saħħa u l-informazzjoni għan-nisa tqal u għal dawk li jkunu qed ireddgħu rigward ir-riskji marbuta mal-konsum ta' alkoħol, drogi u tabakk waqt it-tqala u waqt it-treddigħ;

Jenfasizza l-ħtieġa li jiżdied l-għarfien pubbliku dwar is-saħħa riproduttiva u sesswali sabiex jiġu evitati tqaliet mhux mixtieqa u t-tixrid ta' mard li jittieħħed sesswalment u biex jitnaqqsu l-problemi soċjali u tas-saħħa kkaġunati mill-infertilità;

Jappoġġja azzjoni dwar tipi speċifiċi ta' mard u jemmen li, sabiex tkun aktar effettiva, jeħtieġ li jinstabu metodi ta' xogħol u organizzazzjoni xierqa sabiex titjieb il-koperazzjoni interistituzzjonali;

Jistieden lill-Kummissjoni u lill-Istati Membri sabiex jikkunsidraw il-kontribuzzjoni li jistgħu jagħtu l-politiki soċjali u tas-saħħa integrati (il-forniment ta' servizzi tas-saħħa relevanti fl-ambitu soċjali) lejn approċċ modern għall-promozzjoni u l-ħarsien tas-saħħa, b'mod partikulari għas-sezzjonijiet l-aktar vulnerabbli tal-popolazzjoni bħat-tfal żgħar u dawk li mhumiex awtosuffiċjenti;

Jemmen li l-UE għandha tiffoka dejjem aktar fuq l-isforzi tagħha marbuta ma' programmi ta' riċerka dwar gruppi ta' pazjenti li għad li huma importanti ta' spiss jiġu ttraskurati, bħal dawk li għandhom problemi ta' saħħa mentali u l-irġiel;

Jistieden lill-Kummissjoni u lill-Istati Membri biex ikomplu jesploraw, fil-qafas tal-istrateġija, is-sinerġiji bejn ir-riċerka xjentifika u dik teknoloġika, b'mod partikulari f'dak li għandu x'jaqsam ma' tipi ġodda ta' riċerka f'setturi mediċi li attwalment mhux jingħataw biżżejjed fondi, fuq naħa, u l-iżvilupp ta' setturi mediċi u terapiji ġodda fuq in-naħa l-oħra, sabiex ikun possibbli għal kulħadd li jkollu aċċess għal dawn it-terapiji ladarba dawn jista' jkollhom impatt pożittiv ħafna fuq l-istat tas-saħħa taċ-ċittadini tal-UE u f'termini ta' żieda fl-effiċjenza tas-sistema;

Jilqa' b'sodisfazzjon l-approċċ propost mill-Kummissjoni bil-għan li jkun hemm ġlieda effettiva kontra l-iffalsifikar tal-mediċini u jinkoraġġixxi lill-Kummissjoni sabiex tippromwovi l-abbozzar ta' konvenzjoni internazzjonali dwar dan is-suġġett jew l-annessjoni ta' protokoll addizzjonali mal-Konvenzjoni tan-NU kontra l-Kriminalità Organizzata Transnazzjonali (il-Konvenzjoni ta' Palermo);

Jistieden lill-Kummissjoni u lill-Istati Membru biex jistabbilixxu ċentri ta' eċċellenza għal kull grupp ta' mard importanti, li għandhom iservu bħala punt ta' referenza, informazzjoni u gwida għall-pazjenti u l-familji tagħhom, għat-tobba, għall-ħaddiema fil-kura tas-saħħa, għall-industrija u għal oħrajn;

Jinnota li l-awtoritajiet tas-saħħa reġjonali u lokali f'bosta Stati Membri ta' spiss ikunu responsabbli għall-ippjanar, l-immaniġġjar, l-operat u l-iżvilupp tas-settur tas-saħħa u ta' spiss ukoll jerfgħu r-responsabilita finanzjarja tas-settur, ikollhom għarfien profond dwar is-settur tas-saħħa u huma msieħba essenzjali fil-formulazzjoni u l-implimentazzjoni ta' politika tas-saħħa;

Jistieden lill-Kummissjoni u lill-Istati Membri biex jikkunsidraw l-impatt pożittiv rikonoxxut tal-kuri termali fuq il-konvalexxenza u l-ħarsien tas-saħħa tal-persuni;

Jistieden lill-Kummissjoni biex tappoġġja l-iżvilupp tal-'e-health', ta' teknoloġiji ġodda għall-kura tas-saħħa u ta' innovazzjoni mmexxija mill-utent fit-tagħmir mediku;

Jilqa' b'sodisfazzjon il-proposta tal-Kummissjoni biex jitwaqqaf mekkaniżmu ta' koperazzjoni strutturat fil-livell tal-UE u biex tiġi stabbilita koperazzjoni eqreb mal-partijiet ikkonċernati, bil-parteċipazzjoni tas-soċjeta ċivili; jenfasizza l-ħtieġa li l-organizzazzjonijiet tal-impjegati u ta' min iħaddem jiġu inklużi fi sħubija;

Jappella lill-Istati Membri biex, flimkien mal-awtoritajiet reġjonli u lokali, jużaw il-mekkaniżmu ta' koperazzjoni biex itejbu l-iskambju tal-aħjar prattika; jistieden lill-Kummissjoni biex tkun proattiva fit-tfassil ta' linji gwida u rakkomandazzjonijiet imsejsa fuq dawn il-prattiki tajbin;

Jaqbel li l-azzjonijiet li jaqgħu taħt l-Istrateġija għandhom jiġu appoġġjati permezz tal-istrumenti finanzjarji eżistenti sat-tmiem tal-Qafas Finanzjarju attwali (2007-2013), mingħajr konsegwenzi baġitarji addizzjonali;

Jistieden lill-Kummissjoni biex tirrakkomanda lill-Istati Membri sabiex, meta jfasslu strateġiji nazzjonali dwar is-saħħa, jinkludu l-prijoritajiet li għandhom ikunu ssodisfati fi proġetti oħra li ma jkunux limitati għall-qasam tas-saħħa pubblika;

Jagħti istruzzjoni lill-President tiegħu biex jgħaddi din ir-riżoluzzjoni lill-Kunsill u lill-Kummissjoni u lill-Gvernijiet u l-Parlamenti tal-Istati Membri.

OPINJONI TAL-KUMITAT GĦALL-IMPJIEGI U L-AFFARIJIET SOĊJALI

għall-Kumitat għall-Ambjent, is-Saħħa Pubblika u s-Sikurezza tal-Ikel

Flimkien għas-Saħħa: Approċċ Strateġiku għall-UE 2008-2013

Rapporteur għal opinjoni: Milan Cabrnoch

SUĠĠERIMENTI

Il-Kumitat għall-Impjiegi u l-Affarijiet Soċjali jistieden lill-Kumitat għall-Ambjent, is-Saħħa Pubblika u s-Sikurezza tal-Ikel, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

A. billi s-sistemi tal-kura tas-saħħa li jipprovdu l-għajnuna huma element essenzjali tal-Mudell Soċjali Ewropew u s-servizzi soċjali u tas-saħħa fl-interess ġenerali jwettqu xogħol ta' interess ġenerali, u b'hekk huma ta' kontribut kbir għall-ġustizzja soċjali u għall-koeżjoni soċjali,

B. billi l-aċċess għall-kura tas-saħħa huwa dritt fundamentali stabbilit fl-Artikolu 35 tal-Karta tad-Drittijiet Fundamentali tal-Unjoni Ewropea u l-provvista ta' aċċess ugwali għall-kura tas-saħħa ta' kwalità għolja għal kulħadd huwa kompitu ewlieni tal-awtoritajiet pubbliċi tal-Istati Membri,

C. billi l-Istati Membri huma responsabbli għall-organizzazzjoni tal-kura tas-saħħa, b'konformità mal-prinċipju tas-sussidjarjetà u skont l-Artikolu 152(5) tat-Trattat KE,

D. billi ċ-ċittadini kollha tal-Unjoni huma intitolati li jirċievu kura tas-saħħa,

E. billi s-saħħa tajba u l-livell għoli ta' ħarsien tas-saħħa għandhom effett pożittiv fuq is-salvagwardja tal-impjiegi u fuq il-benessri taċ-ċittadini u jikkontribwixxu għal produttività u kompetittività akbar, fil-livell nazzjonali u tal-EU,

F. billi s-settur tal-kura tas-saħħa huwa ta' importanza strateġika fl-ekonomiji nazzjonali, minħabba n-numru kbir ta' nies li huma attwalment impjegati f'dan is-settur u l-potenzjal tiegħu biex joħloq abbundanza ta' impjiegi, u li b'hekk iżid il-potenzjal ta' tkabbir potenzjal tal-ekonomiji nazzjonali,

G. billi l-kura tas-saħħa għandha tiġi adattata għall-ħtiġijiet u għall-karatteristici tal-popolazzjoni tal-UE li qed jinbidlu u għandha tkun ibbażata fuq il-prinċipji tal-prevenzjoni, il-ħarsien tas-saħħa u l-promozzjoni tas-saħħa tajba - kemm fiżika kif ukoll mentali - u fuq il-promozzjoni ta' stili ta' ħajja tajbin għas-saħħa minn età żgħira,

H. billi l-ħarsien effettiv tas-saħħa u s-sikurezza fuq ix-xogħol jistgħu jipprevjenu inċidenti industrijali, jimpedixxu t-tfaċċar ta' mard ikkawżat minħabba x-xogħol u jnaqqsu n-numru ta' nies li jispiċċaw b'diżabilità permanenti minħabba raġunijiet li għandhom x'jaqsmu max-xogħol,

I. billi għandha tiġi mogħtija aktar attenzjoni fl-istrateġija tas-saħħa tal-UE għall-kura tas-saħħa fit-tul bl-użu ta' teknoloġiji moderni, il-kura ta' persuni li jsofru minn mard kroniku u l-provvista ta' kura tas-saħħa fid-djar għall-anzjani u għall-persuni b'diżabilitajiet fiżiċi jew mentali u s-servizzi għal dawk li jieħdu ħsieb tagħhom, u billi, f'dan il-kuntest, għandha ssir ħidma favur sinerġiji bejn is-servizzi tas-saħħa u s-servizzi soċjali,

J. billi l-carers huma parti indispensabbli iżda ta' spiss mhux rikonoxxuta fis-sistemi tal-kura tas-saħħa u fis-soċjetà tagħna,

K. billi l-istrateġija tas-saħħa tal-UE u l-koperazzjoni transkonfinali fost l-Istati Membri, u bejn l-Istati Membri u l-Kummissjoni fis-settur tal-kura tas-saħħa fl-isferi politiċi, amministrattivi, mediċi, edukattivi, tekniċi u xjentifiċi ma jridux iwasslu sabiex is-sistemi ta' solidarjetà u l-aspett tas-servizz pubbliku tal-kura jiġu mdgħajfa mil-lat finanzjarju jew organizzattiv fil-qasam tal-kura tas-saħħa,

L. billi, f'ħafna Stati Membri, id-domanda dejjem tiżdied għal servizzi fil-qasam tal-kura tas-saħħa qed toħloq ħtieġa urġenti biex jittieħdu passi attivi għar-reklutaġġ u ż-żamma ta' professjonisti tal-kura tas-saħħa, u biex jiġu pprovduti servizzi biex jgħinu qraba u ħbieb li jieħdu ħsieb lil dawk dipendenti fuqhommingħajr ħlas,

Jaqbel mal-Kummissjoni li l-UE tista' tagħti valur miżjud f'sensiela ta' aspetti transkonfinali inkluża l-mobilità ta' professjonisti tal-kura tas-saħħa, koperazzjoni bejn il-korpi pubbliċi u privati u l-moviment ħieles tal-prodotti, is-servizzi u l-pazjenti;

Jinnota, madankollu, li biex tiġi ffaċilitata l-mobilità tal-professjonisti tal-kura tas-saħħa u tiġi assigurata s-sikurezza tal-pazjenti f'kull parti tal-Unjoni Ewropea, l-iskambju tal-informazzjoni bejn l-Istati Membri u bejn il-korpi regolatorji rispettivi tagħhom għall-professjonisti tal-kura tas-saħħa hija essenzjali;

Jinsab konvint li l-pazjenti jridu jingħataw is-setgħa u li, f'dan il-kuntest, għandhom jitwaqqfu strateġiji ta' informazzjoni bl-għan li l-pazjenti jiġu mgħarrfa kif xieraq dwar id-drittijiet u l-obbligi tagħhom, inkluż id-dritt tagħhom għall-moviment ħieles biex jirċievu kura tas-saħħa, li jkun suġġett għall-garanzija tal-istandards ta' din il-kura f'kull parti tal-UE u għall-konsistenza mas-sistemi nazzjonali tal-kura tas-saħħa, biex b'hekk ikunu jistgħu dejjem iżjed isiru suġġetti attivi aktar milli sempliċiment oġġetti tal-kura tas-saħħa, u jrawwmu maturità personali li tippermetti gruppi tal-popolazzjoni biex ikunu jistgħu jibdew jipprovdu r-risposti tagħhom għal ċerti bżonnijiet ta' saħħa, u biex jassumu r-responsabilità attiva għalihom;

Jistieden lill-Kummissjoni biex ma tissottovalutax l-irwol tal-carers fis-soċjetà u jistieden lill-Kummissjoni biex tieħu l-miżuri adegwati biex tassigura li dawk li jieħdu ħsieb jiġu inklużi fit-tfassil ta' politika ġejjiena;

Jinnota li, dejta aġġornata u statistiċi dwar dawk li jieħdu ħsieb għandha tiġi miġbura mill-Kummissjoni biex tappoġġja lil dawk li jieħdu ħsieb fl-inizjattivi ta' politika ġejjiena;

Jistieden lill-Kummissjoni u lill-Istati Membri, biex fil-qafas tal-istrateġija tal-kura tas-saħħa tal-UE, jaħdmu lejn l-iżvilupp ta' linjigwidi għal definizzjoni komuni ta' diżabilità li tista' tinkludi persuni b'mard kroniku jew b'kanċer u sadanittant, għal Stati Membri li għadhom ma wettqux dan, biex jieħdu azzjoni mill-aktar fis possibbli biex jinkludu dawn il-persuni fid-definizzjonijiet nazzjonali tagħhom ta' diżabilità;

Huwa tal-opinjoni li t-taħriġ tal-professjonisti tal-kura tas-saħħa għandu jkun adattat għad-dinamika tal-kura tas-saħħa u li dan jinvolvi l-inkoraġġiment tat-tagħlim tul il-ħajja fost il-professjonisti tal-kura tas-saħħa biex huma jibbenefikaw bis-sħiħ minn żviluppi fis-setturi tat-teknoloġija tal-informatika u tal-komunikazzjoni kif ukoll minn żviluppi mediċi, xjentifiċi u teknoloġiċi ġodda, u jinvolvi wkoll l-iżvilupp ta' strutturi stabbli ta' taħriġ li jipprovdu dan it-tagħlim tul il-ħajja, bil-possibilità ta' rikonoxximent f'kull parti tal-Ewropa; barra minn hekk, jagħti importanza partikulari lill-inizjattivi li jsiru minn istituzzjonijiet u universitajiet li jkunu offrew ammont ta' korsijiet ta' taħriġ sostanzjali, ikkaraterizzati minn kontribuzzjonijiet minn firxa ta' esperti li l-għan tagħhom hu li jiżviluppaw metodu ta' integrazzjoni ta' miżuri tas-saħħa, b'mod partikulari fir-rigward ta' bżonnijiet ta' saħħa fit-tul taż-żmien; jinnota wkoll li l-ħarsien tax-xogħol u s-saħħa u l-kundizzjonijiet tax-xogħol fis-settur tal-kura tas-saħħa jridu jitjiebu;

Jistieden lill-Istati Membri biex jiggarantixxu l-aċċess għad-drogi li jsalvaw il-ħajja lill-pazjenti, anki jekk ikunu jiswew ħafna, biex jiggarantixxu d-dritt universali għas-saħħa;

Jistieden lill-Istati Membri, biex jipprovdu sistema ta' servizzi tas-saħħa u soċjali li fil-qafas tal-istrateġija tas-saħħa tal-UE jkun disponibbli għall-professjonisti tal-kura tas-saħħa u għal carers, ladarba l-għajnuna għalihom twassal għall-provvista ta' kura ta' kwalità għolja;

Jemmen li l-Unjoni Ewropea għandha tieħu aktar passi biex tipproteġi ħaddiema tal-kura tas-saħħa minn aċċidenti u korrimenti fuq il-post tax-xogħol fejn hemm evidenza xjentifiku u medikali ta' bżonn ; jilqa' b'sodisafazzjon l-intenzjoni tal-Kummissjoni biex tressaq proposta għal direttiva sal-aħħar tal-2008, biex temenda d-Direttiva 2000/54/KE dwar l-aġenti tal-bioloġija fuq ix-xogħol biex jiġi assigurat li n-nies li jaħdmu fis-settur tal-kura tas-saħħa jiġu mħarsa minn infezzjonijiet ikkawżati minn korriment b'labar tas-siringi jew apparat mediku ieħor li jaqta';

Jistieden lill-Kummissjoni u lill-Istati Membri, fil-qafas tal-istrateġija, biex jaħdmu aktar biex inaqqsu t-theddida sinifikanti li jaffaċċjaw il-ħaddiem tal-kura tas-saħħa u l-pazjenti ikkaġunata minn infezzjonijiet meħudha mill-isptar bħalma hija l-MRSA, billi jtejbu l-iskambju tal-aħjar prattiki, pereżempju permezz tal-implimentazzjoni ta' programmi ta' screening effettivi u permezz tal-iżolazzjoni obbligatorja ta' pazjenti u ħaddiema tal-kura tas-saħħa infettati;

Fil-qafas tal-istrateġija, jistieden aktar skambji tal-aħjar prattiki effettivi fl-Unjoni Ewropea fl-oqsma kollha tal-provvista tal-kura tas-saħħa, b'mod partikulari fir-rigward ta' programmi ta' screening u d-djanjożi u t-trattament ta' mard serju bħalma huwa l-kanċer, u wkoll għall-konsiderazzjoni tal-aħjar prattiki fejn l-Istati Membri rnexxilhom jintegraw is-servizzi tas-saħħa u tal-ħarsien soċjali, biex Stati Membri oħra jkunu jistgħu jitgħallmu mingħandhom;

Jistieden lill-Kummissjoni u lill-Istati Membri biex ikomplu jesploraw, fil-qafas tal-istrateġija, is-sinerġiji bejn ir-riċerka xjentifika u teknoloġika, b'mod partikulari f'dak li għandu x'jaqsam ma' tipi ġodda ta' riċerka fil-kamp mediku li attwalment mhux jingħataw biżżejjed fondi, fuq naħa, u l-iżvilupp ta' setturi medikali u terapiji ġodda fuq l-oħra, biex ikun possibbli għal kulħadd li jkollu aċċess għal dawn it-terapiji ladarba dawn jistgħu jkollhom impatt pożittiv ħafna fuq l-istat ta' saħħa taċ-ċittadini tal-Unjoni u f'termini ta' żieda tal-effiċjenza tas-sistema;

Jenfasizza li kwalunkwe azzjoni Komunitarja fil-qasam tas-saħħa għandha żżomm mal-prinċipju tas-solidarjetà li jirregola s-sistemi nazzjonali tas-saħħa, biex b'hekk jiġi żgurat li l-pazjenti jiġu trattati b'mod ugwali; jikkunsidra li l-aċċess għall-kura għandu jiġi garantit permezz ta' rimborż effettiv li jkun ibbażat fuq ir-reċiproċità tar-riskji.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI TAL-KUMITAT GĦAD-DRITTIJIET TAN-NISA U L-UGWALJANZA BEJN IS-SESSI

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar Flimkien għas-Saħħa: Approċċ Strateġiku għall-UE 2008-2013

Rapporteur għal opinjoni:

SUĠĠERIMENTI

Il-Kumitat għad-Drittijiet tan-Nisa u l-Ugwaljanza bejn is-Sessi jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

A. billi l-Karta tad-Drittijiet Fundamentali ta' l-Unjoni Ewropea

ĠU C 364, 18.12.2000, p.

1. tistqarr li kwalunkwe diskriminazzjoni fuq il-bażi tas-sess, ir-razza, il-kulur, l-etniċità u l-oriġini soċjali għandha tkun projbita (Artikolu 21) u li kulħadd għandu d-dritt għall-aċċess għal kura tas-saħħa preventiva u għall-kura medika, u li għandu jiġi żgurat livell għoli ta' ħarsien tas-saħħa tal-bniedem (Artikolu 35),

Jenfasizza l-importanza ewlenija li jiġi rikonoxxut id-dritt ta' l-irġiel u tan-nisa li jkollhom influwenza akbar dwar kwistjonijiet li għandhom x'jaqsmu ma' saħħithom u mal-kura tagħha u d-dritt tat-tfal li saħħithom titħares mingħajr kundizzjoni, fuq il-bażi tal-prinċipji ġenerali ta' l-universalità, l-ugwaljanza u s-solidarjetà;

Jilqa' l-White Paper tal-Kummissjoni "Flimkien għas-Saħħa: Approċċ Strateġiku għall-UE 2008-2013" ( COM(2007)0630 ), iżda jiddeplora n-nuqqas ta' l-analiżi u ta' l-integrazzjoni sistematika tal-ġeneru fil-proposta tagħha rigward il-prinċipji, il-miżuri u l-għanijiet; jitlob lill-Kummissjoni sabiex fl-istrateġija tagħha tal-ġejjieni tinkludi b'mod ċar l-integrazzjoni sistematika tal-ġeneru;

Jenfasizza l-ħtieġa li jiġu integrati l-kwistjonijiet dwar is-saħħa pubblika fl-oqsma kollha tal-politika ta' l-UE, fosthom l-użu tal-għodda tal-valutazzjoni u tal-evalwazzjoni tal-impatt, it-tisħiħ tal-profil, tal-fehim u tal-indirizzar effettiv ta' kwistjonijiet tas-saħħa fuq livell Komunitarju permezz ta' l-adozzjoni ta' approċċ fuq żmien twil, u li tissaħħaħ l-integrazzjoni sistematika tal-ġeneru fil-politiki tas-saħħa pubblika;

Jikkritika l-Kummissjoni għall-fatt li, fil-White Paper tagħha, ma qisitx l-integrazzjoni sistematika tal-ġeneru kif xieraq;

Jirrimarka li l-integrazzjoni sistematika tal-ġeneru tgħin sabiex tidentifika u tikkjarifika d-differenzi bejn in-nisa u l-irġiel, is-subien u l-bniet, u turi kif dawn id-differenzi jaffettwaw il-livell tas-saħħa u l-aċċess għas-sistema tal-kura tas-saħħa, kif ukoll l-interazzjoni ma' din is-sistema;

Jiġbed l-attenzjoni għall-fatt li l-ġeneru tal-pazjenti huwa fattur kruċjali fil-mod kif it-tobba u l-ħaddiema fil-qasam tas-saħħa jifhmu s-sintomi, jagħmlu d-dijanjożi u jipprovdu l-kura, anke meta s-sintomi tan-nisa u tal-irġiel huma identiċi u ma jkunx hemm fatti bijomediċi li jiġġustifikaw xi diskrepanza;

Jistieden lill-Kummissjoni, qabelxejn abbażi tar-rakkomandazzjonijiet ta' l-Għaqda Dinjija tas-Saħħa, biex tippreżenta rapport dwar l-istat tas-saħħa tan-nisa u tat-tfal sabiex ikunu jistgħu jiġu adottati miżuri u jsiru analiżi dwar l-aċċessibilità u l-ispejjeż possibbli tas-servizzi u l-impatt tagħhom fuq diversi gruppi soċjali f'reġjuni differenti, filwaqt li jitqiesu l-bidliet demografiċi u l-fatturi ambjentali;

Jinsab konvint li l-garanzija ta' stat tajjeb ta' saħħa għall-persuni attivi, għal dawk imdaħħla fiż-żmien u għat-tfal titlob, min-naħa tan-nisa u tal-irġiel, għarfien tajjeb dwar is-saħħa u l-kisba ta' ħiliet minimi dwar il-ħarsien tagħha, permezz tat-tagħlim matul il-ħajja;

Jitlob li jingħata rwol aktar prominenti lill-kwistjoni tas-solidarjetà, li jimplika appoġġ għal dawk in-nisa u l-irġiel, il-bniet u s-subien li jbatu minn kundizzjoni ħażina tas-saħħa jew minn diżabilità; jitlob lill-Kummissjoni sabiex tipproponi aktar azzjoni dwar dan fl-istrateġija tagħha dwar is-saħħa;

Jenfasizza l-fatt li s-saħħa hija stat ta' benessri sħiħ fil-livell fiżiku, mentali u soċjali u mhux biss in-nuqqas ta' mard jew ta' diżabilità;

Jenfasizza l-ħtieġa li tiżdied il-kuxjenza dwar il-fatturi ambjentali li jinfluwenzaw is-saħħa tan-nisa u tal-irġiel, tal-bniet u tas-subien, bħal ma huma t-tniġġis ta' l-arja, il-kimika perikoluża u l-pestiċidi tossiċi; jitlob lill-Kummissjoni u l-Istati Membri biex fl-istrateġiji ta' politika tas-saħħa u ta' politika ġenerali jqisu aktar il-fatturi ambjentali, sabiex jiżguraw livell għoli ta' ħarsien tas-saħħa;

Jiġbed l-attenzjoni tal-Kummissjoni u ta' l-Istati Membri dwar l-Artikolu 3 tal-Konvenzjoni tan-NU dwar id-Drittijiet tat-Tfal, li jitlob lill-korpi leġiżlattivi biex iqisu l-interessi tat-tfal bħala kunsiderazzjoni primarja, billi, fost metodi oħra, issir id-dispożizzjoni meħtieġa għal-liv tal-maternità u tal-ġenituri, għall-ħarsien tas-saħħa u l-aċċess għas-servizzi tas-saħħa waqt il-maternità, filwaqt li b'mod partikulari jitqies l-effett tal-preżenza u l-imħabba tal-ġenituri u tat-treddigħ fuq l-iżvilupp mentali u fiżiku tat-tfal żgħar;

Ifakkar li, bħala numru assolut, hemm għadd sinifikanti akbar ta' nisa milli ta' rġiel li jaħdmu fil-qasam tal-kura tas-saħħa, iżda li n-nisa huma ferm anqas rappreżentati fl-entitajiet tat-teħid tad-deċiżjonijiet; jenfasizza li dan il-fatt għandu jiġi studjat u analizzat mill-perspettiva tal-ġeneru fl-istrateġija li se titfassal;

Jiddeplora l-fatt li t-tfajliet u n-nisa huma suġġetti għar-reklamar ta' l-alkoħol u prodotti oħra, b'mira speċifika u li qed ikun dejjem aktar effettiv;

Jenfasizza l-ħtieġa li jiżdied l-għarfien pubbliku tas-saħħa riproduttiva u sesswali sabiex jiġu evitati tqaliet mhux mixtieqa u t-tixrid ta' mard li jittieħħed sesswalment u biex jitnaqqsu l-problemi soċjali u sanitarji kkaġunati mill-infertilità;

Jenfasizza l-fatt li jeżistu gruppi vulnerabili, bħan-nisa tqal u dawk li qed ireddgħu, it-tfal u l-bniet addolexxenti, li jiffaċċjaw riskji speċifiċi għal saħħithom minħabba fatturi ambjentali perikolużi; jitlob lill-Kummissjoni u l-Istati Membri biex jiżguraw livell għoli ta' ħarsien ta' dawn il-gruppi vulnerabbli fl-istrateġiji tagħhom rigward il-politika tas-saħħa u l-politika ġenerali;

Jenfasizza l-ħtieġa li jittejbu l-kura tas-saħħa u l-informazzjoni għan-nisa tqal u għal dawk li qed ireddgħu rigward ir-riskji marbuta mal-konsum ta' l-alkoħol, tad-drogi u tat-tabakk waqt it-tqala u waqt it-treddigħ;

Jikkundanna l-fatt li għad hemm rabta mill-qrib bejn ir-riskji assoċjati ma' l-imġiba sanitarja tan-nisa tqal (rati għoljin ta' aborti provokati u ripetuti, it-tipjip waqt it-tqala), il-livell ta' edukazzjoni ta' l-ommijiet u r-rata tal-mortalità tat-tfal wara t-28 jum, li l-każijiet ta' tqala u twelid min-nisa taħt l-għoxrin għadhom qed ikunu ta' riskju akbar għas-saħħa tat-trabi l-ġodda, u li l-kundizzjonijiet mediċi fost dawn it-trabi saru iżjed spissi;

Huwa tal-fehma li miżuri preventivi li huma sensittivi għall-ġeneru, li jqisu l-informazzjoni xjentifika dokumentata, id-differenzi skond il-post u l-età u li jippromwovu l-kura tas-saħħa, u l-użu tat-teknoloġija ta' l-informazzjoni u tal-komunikazzjoni (ICT), l-aċċess għas-servizzi u s-sikurezza u s-saħħa tal-ħaddiema jgħinu biex inaqqsu l-inċidenza ta' mard aktar serju u tar-rati tal-mortalità fost in-nisa u jtejbu l-kwalità tal-ħajja tagħhom fl-UE.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali